กระทรวงสาธารณสุข ยืนยันประสานโรงพยาบาลทุกสังกัดมีระบบและยาสำรองยารักษา พร้อมรับมือโรค COVID-19
กระทรวงสาธารณสุข ยืนยันประสานโรงพยาบาลทุกสังกัดมีระบบและยาสำรองยารักษา พร้อมรับมือโรค COVID-19 นพ.ณรงค์ อภิกุลวณิช รองอธิบดีกรมการแพทย์ กล่าวถึงยาที่ใช้ในการรักษาผู้ป่วยโรค COVID-19 รวมถึงการเตรียมยาให้พร้อมเพื่อรองรับผู้ป่วยที่อาจเกิดขึ้นในอนาคต ว่า ได้วางระบบพร้อมทุกโรงพยาบาลแล้วในส่วนของกระทรวงสาธารณสุข ตั้งแต่การตรวจคัดกรองในสถานพยาบาล ให้จัดคลินิกเฉพาะแยกส่วนกับผู้ป่วยทั่วไปอย่างชัดเจน พร้อมชี้แจงและขอความร่วมมือ รพ.สังกัดอื่นๆ ปฏิบัติตามแนวทางเดียวกันด้วย ส่วนการรักษาก็ใช้มาตรฐานเดียว โดยมีคณะกรรมการเฉพาะที่รวมแพทย์ผู้เชี่ยวชาญจากหน่วยงานต่างๆ ช่วยกันกำหนดแนวทางรักษาร่วมความรู้เดิมที่ใช้ให้ผลเทียบเคียงกับความรู้ที่เจอในเคสผู้ป่วยต่างประเทศ แบ่งการดูแลผู่วยเป็น 3 ระดับ คือ ระดับที่มีอาการน้อย มาก และวิกฤติ ซึ่งในส่วนของยาที่จีนรายงานว่าได้ผลแต่ประเทศไทยไม่เคยขออนุญาตใช้เพราะไม่มีโรคเฉพาะกับการใช้ยานี้มาก่อน อย่างยาฟาวิพิราเวียร์ ที่ใช้รักษาโรคอีโบล่า ก็ได้เร่งจัดหามาสำรองใช้แล้ว ล่าสุดมีจำนวนกว่า 500,000 เม็ด ซึ่งมติศูนย์ปฏิบัติการฉุกเฉินกระทรวงสาธารณสุข ได้วางแผนจัดสรรให้ครอบคลุมหน่วยบริการที่รับรักษาผู้ป่วยทั้งกรมควบคุมโรคที่ดูแลสถาบันบำราศนราดูร กรมการแพทย์ รพ.นอกสังกัดทั้งโรงเรียนแพทย์ รพ.เอกชน พร้อมกระจายไปทุกเขตสุขภาพทั่วประเทศ ให้อีกอัตราเรียกใช้ได้ทันทีที่มีเคสผู้ป่วยต้องใช้ ส่วนการจัดหาสารตั้งต้นเพื่อผลิตยาใช้เองในประเทศนั้น เรื่องนี้องค์การเภสัชกรรม (อภ.) อยู่ระหว่างการเจรจา